I 1995 skrev Love Shop otte sange til Teaterkompagniet Metropoles forestilling "Lipstick Killers", der havde premiere under Århus Festuge. Tre af sangene, "Ind i dig", "S.O.S." og "Højre hånd", blev udsendt som EP'en "Playtime" i december. Hilmer Hassig havde på dette tidspunkt lavet sit eget studie, og sangene fra "Playtime" var de første, der blev indspillet her. I sommeren 1996 sendte Love Shop singlen "Copenhagen dreaming" på gaden. Nummeret endte på albummet ''Go!'', der udkom i maj 1997. På albummet var også flere sange, der oprindelig var skrevet til "Lipstick Killers". Albummet var ligesom de tre foregående produceret af Hassig. ''Go!'' havde i 2001 solgt 15.000 eksemplarer.<ref>{{Kilde nyheder|first=Dennis|last=Drejer|title=Mirakler i kærlighedsbutikken|work=[[BT]]|date=22. september 2001}}</ref>
Musik Foreninger Organisationer